ગાંધાર (હાલનું ઉત્તર પૂર્વ પાકિસ્તાન અને અફઘાનિસ્તાનનો થોડો ભાગ)ના રાજા મહારાજ સુબલની પુત્રી ગાંધારી(સંસ્કૃત: गांधारी) ના લગ્ન હસ્તિનાપુરના અંધ રાજા ધૃતરાષ્ટ્ર સાથે કરવામાં આવ્યા હતા. પોતાના લગ્નજીવન દરમ્યાન ગાંધારીએ સ્વેચ્છાએ આંખે પાટા બાંધી દીધાં હતાં. તેમના પતિ ધૃતરાષ્ટ્ર જન્મથી જ અંધ હતા. તેમને મળ્યાં પછી આ વાતની જાણ થતાં તેણે જાતેજ દ્રષ્ટી સુખનો નિષેધ કર્યો કેમકે તે સુખ તેમના પતિ ક્યારેય નહોતા માણી શકવાનાં.